Wereldkampioensjap hierevoetbal

't Wereldkampioensjap (WK) hierevoetbal weurt sinds 1930 alle veer jaor (mèt oetzundering vaan 1942 en 1946) door de FIFA georganiseerd in e wisselend gasland. In 'ne opzat mèt poules, gevolg door 'n knock-outfaas, weurt de winner oetgemaak. Op 't WK is plaots veur e beperk aontal deilnummende len (de lèste jaore 32); de diverse continentaol federaties (UEFA, AFC, CFA, CONCACAF, CONMEBOL en OFC) organisere veurrundes um oet te make wee ziech veur 't WK plaots. 't Toernooj trèk eder editie mieljoene kiekers en hiel väöl sponsorgeld. Sinds e paar jaor besteit de regel tot 't WK tösse de continente moot roulere.

Brazilië heet tot nog touw es insegste land op alle WK's gestande. Nederland deeg tien kier mèt en woort drei kier twiede; 't Belsj naom twelf kier deil en heet es bèste prestatie de veerde plaots.

De winner vaan 't WK plaotsde ziech veurheer veur de Confederations Cup, e (miestens) veerjaoreg toernooj wat veuraofgoond aon e volgend WK in 't gasland vaan dat kampioensjap woort gehawwe. Nao de editie vaan 2017 besloot me dit toernooj aof te sjaffe.

Edities
 Jaor  Gasland  Winner  Deilnummers  Nederland  Belsj 1930  Uruguay  Uruguay  13  neet ingesjreve  grópsfaas 1934  Italië  Italië  16  achste finaol  achste finaol 1938  Fraankriek  Italië  15  achste finaol  achste finaol 1950  Brazilië  Uruguay  13  neet ingesjreve  trökgetrokke 1954  Zwitserland  Wes-Duitsland  16  trökgetrokke  grópsfaas 1958  Zwede  Brazilië  16  neet geplaots  neet geplaots 1962  Chili  Brazilië  16  neet geplaots  neet geplaots 1966  Ingeland  Ingeland  16  neet geplaots  neet geplaots 1970  Mexico  Brazilië  16  neet geplaots  grópsfaas 1974  Wes-Duitsland  Wes-Duitsland  16  2e  neet geplaots 1978  Argentinië  Argentinië  16  2e  neet geplaots 1982  Spaanje  Italië  24  neet geplaots  twiede runde 1986  Mexico  Argentinië  24  neet geplaots  4e 1990  Italië  Wes-Duitsland  24  achste finaol  achste finaol 1994  Vereinegde Staote  Brazilië  24  kwartfinaal  achste finaal 1998  Fraankriek  Fraankriek  32  4e  grópsfaas 2002  Japan en Zuid-Korea  Brazilië  32  neet geplaots  achste finaal 2006  Duitsland  Italië  32  achste finaol  neet geplaots 2010  Zuid-Afrika  Spaanje  32  2e  neet geplaots 2014  Brazilië  Duitsland  32  3e  kwartfinaol 2018  Rusland  Fraankriek  32  neet geplaots  3e 2022  Qatar  Argentinië  32  kwartfinaol  grópsfaas 2026  Canada, Mexico en de Vereinegde Staote   48    2030  Spaanje, Portugal en Marokko¹   48    2034  Saoedi-Arabië   48   

 1: mèt grópsmatche in Argentinië, Paraguay en Uruguay veur 't hoonderjaoreg bestoon vaan 't toernooj te vere.

Categorie:FIFA
Categorie:Interlandjvoetbal